**מצוה ל"א – קידוש השבת בדברים**

הגדרת המצווה: מצווה לדבר דברים ביום השבת שיהיה בהם זכר גדולת יום השבת, ומעלתו והבדלתו משאר ימי השבוע.

המקור בתורה: "**זכור את יום השבת לקדשו**".

1. איך מקיימים מצווה זו?

תשובה: "**זכרהו על היין**", נותנים בכוס רביעית יין (או יותר) ומברכם עליו קדוש השבת. וכן ביציאת השבת, מברכים על היין לכבוד צאת היום, **הבדלה**.

1. טעם המצווה: כדי שנתעורר מתוך מעשה זה לזכור גדולת היום, ונקבע בלבבנו אמונת חידוש העולם, "**כי ששת ימים עשה את השמים ואת הארץ**..".
2. מדוע יש לקדש **דווקא** על ה**יין**?

תשובה: לפי שטבע האדם נמשך אל היין כשהוא סועד ומשמח, ולפי התעוורות האדם ומעשיו יתפעל יותר.

1. מהו הדין למי שמעדיף **פת לחם** על היין?

תשובה: על פי ספר החינוך, אם פת לחם חביב עליו יותר מן היין, יקדש על הלחם כי מתעורר טבעו יותר למה שהוא תאב.

1. מדוע **בהבדלה** לא ניתנה לאדם הבחירה אם להבדיל על היין או על הלחם, כמו בקידוש?

תשובה: רוב העולם **מעדיפים יין** במוצאי שבת יותר מן הלחם, לפי שכבר קבעו סעודה גדולה ביום השבת.

1. מהי **כמות היין** הנדרשת למצוות קידוש? נמק.

תשובה: לפחות רביעית (86 גרם) בפחות מזה השיעור אינו ראוי ולא יתעורר לב האדם עליו.

1. מהן ההלכות הנוספות הנותנות **ערך משמעותי** למצוות קידוש?

תשובה: א. יש לשטוף את הכוס לפני קידוש.

 ב. אין לאכול כלום לפני הקידוש.

 ג. יש לקדש במקום סעודה.

1. האם **נשים חייבות** במצוות קידוש והרי זו מצווה שתלויה בזמן?

תשובה: חכמים לימדו אותנו שאף על פי שהיא מצוות עשה שהזמן גרמא, הנשים חייבות בקידוש ובהבדלה.

1. מהו הדין אם **קידש בדברים** בלא יין ובלא לחם?

תשובה: מן התורה, יצא בדיעבד .